UMUKORO W’KINYARWANDA (Imyaka ya gatanu yose) Mata ,2020

AMANOTA AKORERWAHO:/20

**UMWANDIKO:UBURINGANIRE N’UBWUZUZANYE MU ITERAMBERE RY’URUGO**

Kugira ngoumuryango utere imbere hakenerwa ibintu byinshi kandi binyuranye ,birimo ibiribwa bihagije ,uburezi,ubuzima buzira umuze ,umutekano,ubuzima n’ibindi.Iyo urebye neza ariko usanga hari ikintu k’ibanze gikwiye guhabwa agaciro mbere ya byose mu kubaka iterambere rirambye ry’umuryango.Hari abemeza ko iyo hatitawe ku ihame ry’uburinganire n’ubwuzuzanye usanga mu muryango hari icyuho kandi kiganisha ku mibereho mibi.

Kugira ngo umuryango wihaze mu biribwa niba utunzwe n’ubuhinzi n’ubworozi,ingufu z’umugabo n’umugore ziba zikenewe kuko nta n’umwe ukwiye guharira undi umurimo uyu n’uyu ahubwo bose bagomba kunganirana bityo bakagera ku musaruro ushimishije kuko bose baba biriranywe bahinga igihe cyo guhingura hagomba guterwa intabire ,umwe muri bo akaba yakwiyumvisha ko icyo gikorwa kitamureba yewe akaba atanakorana imbagara ngo akeka ko uwo murimo utamugenewe.

Ikndi umuntu yavuga kuri iyi ngingo ni uko ubworozi busaba gushirika ubute no guhozaho kugira ngo amatungo akenurwe ku kigero gishimishije bityo nay o atange umusaruro.Iyo hari umwe mu bagize umuryango wiyumvisemo ko atakora umurimo runaka wo mu bworozi aba ateshutse kuko igihombo kiba kiri ku muryango wose.

Uburezi bw’abana mu muryango ni inkingi ikomeye y’iterambere .Mu burezi,umugore cyangwa umugabo agomba gutanga umusanzu ufatika nta kwitana ba mwana kuko umwana apfa mu iterura.Ikindi kandi ,nta n’umwe ukwiye kumva ko uburere umwana aherwa mu muryango bugenewe gutangwa n’umwe muri bo ahubwo bose bagomba gutahiriza umugozi umwe kugira ngo bubake ejo hazaza h’abana babo.Inyana ni iya mweru;abana na bo bafata urugero rwiza ku babyeyi babo ugasanga abahungu n’abakobwa buzuzanya muri byose .Umuryango udafite ubuzima buzira umuze nta cyo uba ushingiyeho,ni nay o mpamvu umugabo n’umugore bakwiye kwita ku buzima bwabo n’ubw’abo bashinzwe kurera.Iyo havuzwe ingingo y’ubuzima humvikana kwirinda indwara ,gushyiraho uburyo buhamye bwo kunoza imikorere mu by’ubuvuzi no kuvurizwa igihe iyo hari urwaye.

Ni yo mpamvu rero yaba umugabo cyangwa umugore,umwana w’umuhungu cyangwa umukobwa ,bakwiye kwita ku buzima bwabo n’ubw’abandi kuko bose bibareba.Urugero rwatangwa hano ni uko umwana atarembera mu rugo nyina adahari kuko abagabo bamwe bumva ko kujyana umwana ukiri muto kwa muganga cyangwa kumukurikiza bigenewe abagore gusa .Umutekeno wo mu muryango na wo ni ngombwa .Iyo hubahirijwe uburenganzira bwa buri muntu bwaba ubwo agenerwa n’amategeko cyangwa umuryango usanga urugo rufite amahoro arambye ,kuko nta n’umwe utsikamirwa hitwajwe ko ari uyu n’uyu.Aha rero ni ho uburinganire bugaragarira kuko abantu bose bareshya imbere y’amategeko .

Ubukungu ni ikintu k’ingenzi mu muryango no mu gihugu muri rusange.ubukungu rero ntibumanuka mu ijuru ahubwo buraharanirwa.Baca umugani mu Kinyarwanda ngo:”Abashyize hamwe ntakibananira ”,buri wese mu bagize umuryango agomba kumva ko kugira ngo umuryango utere imbere agomba kubigiramo uruhare ,kandi byose bishoboka iyo hari ubushake .Nta n’umwe ugomba kwitinya ngo iki n’iki kigenewe uyu n’uyu ahubwo bagomba kunganirana muri byose.

Muri make ,abagiye inama Imana irabasanga ,kandi umutwe umwe wifasha gusara ntiwigira inama . Iterambere rihera mu rugo rikagukira mu muryango mugari rigakwira Igihugu cyose .Uwiba ahetse aba abwiriza uwo mu mugongo ,babyeyi urugero muha abana ni rwo bakurikiza .Umuryango uhamye urakenewe ngo igihugu gitere imbere .Ni ngombwa kandi ko habaho amahirwe angina ku bitsina byombi.Ni inshingano ya buri wese kugira uruhare mu kubaka umuryango urangwa n’uburinganire n’ubwuzuzanye kuko ari byo shingiro ry’iterambere ry’umuryango.

1. I**BIBAZO BYO KUMVA UMWANDIKO/7**
2. Ni ibihe bintu byibura bine by’ingenzi bivugwa mu mwandiko bya ngombwa mu iterembere ry’umuryango?
3. Kuki ibyo byose bitagerwaho bidashingiye ku buringanire n’ubwuzuzanye?
4. Ku bwawe wumva uburinganire ari iki?d.Uburere bw’abana buhuzwa bute n’uburinganire n’ubwuzuzanye muri uyu mwandiko?
5. Garagaza byibura imigenurano ibiri ifitanye isano n’uburinganire n’ubwuzuzanye.
6. **INYUNGURAMAGAMBO**
7. **Huza buri jambo n’igisobanuro cyaryo/3**

|  |  |  |  |  |
| --- | --- | --- | --- | --- |
| **IJAMBO** |  |  |  | **IGISOBANURO** |
| Guteshuka | a. |  | .1 | Gushishikarira umurimo |
| Umwete | b. |  | .2 | Guhabwa agaciro akwiye |
| Gutahiriza umugozi umwe  | c. |  | .3 | Gufatanya muri byose  |

1. **Koresha aya magambo mu nteruro zigaragaza ko wumva icyo asobanura mu mwandiko./3**
2. Umuze
3. Icyuho
4. Intabire
5. **IKESHAMVUGO**
6. **KOSORA UMWANDIKO UKURIKIRA UKORESHEJE IMVUGO INOZE /7**

 **AMASHYO Y’IWACU**

Mu muryango wacu muri iyi minsi twahiriwe n’ubworozi , dufite ***inyana nyinshi zikivuka*** zibera ***mu kiraro cyazo*** .Ni muri urwo rwego ***abana tuvukana*** bamerewe neza binywera ***amata y’inka ikibyara***.Iyo umushumba wazo ***atangiye gukama***,***mushiki wa data***  ni we uba hafi ngo ***asubize inyuma inyana*** itamukoma ***akayamena***.Ubwo ge mba ndi hafi ngahita mfata ***ibyats***i nkayihanagura.Ubundi inka zacu twajyaga tuziha umubirizi ***zimaze*** ***gukamwa*** none isekuru twawusekuragamo ***yarasadutse***.tukaba duteganya ***kugura*** indi vuba aha. Ubusanzwe ,***aho inka zirisha*** ni ho mpurira ***n’amaniga yange*** .

 AMAHIRWE MASA !